Maureen Starkey Tigrett

Maureen Starkey Tigrett, født Mary Cox, (født 4. august 1946 i Liverpool i Merseyside i England, død 30. desember 1994 i Seattle i USA) var Ringo Starrs første kone. Hun giftet seg senere med Isaac Tigrett, en av oppstarterne av Hard Rock Cafe.

Mary Cox ble født den 4. august 1946 i Liverpool. Hun var enebarn av Joseph «Joe» Cox, en stuert, og Florrence Barrett, en pakker ved sukkerraffineriet.Maureen Starkey - Beatlesbible Cox skiftet fornavn til Maureen, og ble kalt «Mo» av de fleste og «Mitch» av vennene.Side 716, Mark Lewisohn: «All Those Years Volume 1: Tune In», Little, Brown, London, 2013 Cox ble en frisørlærling ved andre etasje i Ashley du Pre's sentralt i Liverpool.Love also found Ringo Starr (ingen egentlig overskrift) - Those Liverpool Lads, utdrag fra Peter Brown: «The Love You Make: An Insider’s Story of the Beatles»

Ringo Starr (1962-1975)
Cox var opptatt av rockebandene som dukket opp i Liverpool. Hun begynte å gå ut med gitaristen i Rory Storm and the Hurricanes, Johnny Guitar (egentlig Johnny Byrne) mens Starr var forlovet med Geraldine McGovern. Det varte ikke for noen av dem, men Cox hadde også et par stevnemøter med Paul McCartney etter at en venninne hadde utfordret henne til å kysse ham. I 1962 kom hun bort til Starr og fikk autografen hans, og han spurte om hun kom på konserten. Hun noterte seg bilnummeret, «NVM 466». Tre uker etterpå la han merke til henne, og kort tid etter ble Starr og Cox involvert i et forhold. Maureen hjalp også fanklubben med å svare på brev. 

I 1963 ble Ringo Starr og Maureen Cox, som kalte hverandre «Ritchy» og «Mitch», med McCartney og Jane Asher til Hellas, Cox' første utenlandstur.Interview with Maureen Cox, 1998  - The Daily Beatle (Intervjuet var gjort med franske Le Croniqueur) De to parene dro året senere til De britiske Jomfruøyer.Paul McCartney, Jane Asher, Ringo Starr and Maureen Cox fly to the Virgin Islands - Beatles Bible Samme år ble Cox hentet til London da Starr måtte fjerne mandlene, ogdet var et klart tegn på at det begynte å bli alvorlig mellom dem.Mary Maureen Cox - Beatle Girls 

Da det ble oppdaget i januar 1965 at hun var gravid, ble et bryllup raskt arrangert den 11. februar i Caxton Hall. Brian Epstein var forlover, George Harrison var vitne og John og Cynthia Lennon var gjester - McCartney var i Tunisia, og kunne ikke komme på så kort tid. I september ble sønnen Zak Starkey født - fornavnet kom av at Starr alltid hadde ønsket seg det navnet selv.Starr Press Conference: Queen Charlotte Hospital 9/14/1965 - The Beatles Ultimate Experience De to bodde lenge i 34 Montagu Square i London, men flyttet ut og leide ut leiligheten til Paul McCartney.34 Montagu Square, London: Once The Home of Ringo Starr, John Lennon, Paul McCartney & Jimi Hendrix  - Feel Numb Deretter flyttet de to ut på landet til Sunny Heights i Weybridge i Surrey den 24. juli 1965.Ringo Starr buys Sunny Heights, Weybridge - Beatles Bible De ble boende der i tre år, før de flyttet inn i Peter Sellers' gamle hus. Maureen Starkey deltok i koring både på «The Continuing Story of Bungalow Bill» og «Get Back».

De to fikk senere Jason Starkey (1967) og Lee Starkey (1971). Ekteskapet ble vanskelig etter at The Beatles ble oppløst. Starr begynte å få alkoholproblemer, og Maureen tilbrakte mye tid med Harrison. Til slutt ble ekteskapet avsluttet etter at Starr innrømmet et forhold med Nancy Lee Andrews. Ifølge Cynthia Lennon tok Maureen bruddet svært dårligMaureen Starkey (side 2) - Beatles Bible Maureen Starkey fikk foreldrerett over barna, og Ringo innrømmet selv at han hadde vært en fyllik, en konemishanlder og en dårlig far.Ringo - Independent (udatert 1995)

 Isaac Tigrett og død 
Imidlertid kom hun seg, og kort tid etter ble hun sammen med Isaac Tigrett. De to var samboere fra omtrent 1976, men giftet seg først i 1989.The Women  - Beatles Through the Years Han begynte på kafeen tidlig på 1970-tallet, men ideen om rocke-memorabilia begynte først i 1979 da Eric Clapton donerte en usignert gitar.Hard Rock Cafe: The tribe that bought a billion dollar business - Independent (udatert) De to fikk ett barn, Augusta King Tigrett, i 1987. De to giftet seg i 1989. 

I 1994 ble hun først diagnostisert med anemi, som senere vise seg å være leukemi. Hun fikk transplantert beinmarg fra sønnen Zak Starkey, men døde av en soppinfeksjon som hun pådro seg under transplantasjonen.Maureen Cox Starkey - Find a grave Samtlige barn, moren og begge ektemennene var til stede da hun døde.

 Referanser 

 Eksterne lenker   


Kategori:Personer fra Liverpool
Kategori:The Beatles
Kategori:Fødsler i 1946
Kategori:Dødsfall i 1994
Kategori:Ringo Starr